2 ଅଲଗା ଅଲଗା ଭ୍ୟାକ୍ସିନ ଲଗାଇବାର ପରିଣାମ କଣ ? ଏମିତି କିଛି ତଥ୍ୟ ଆସିଲା ସାମ୍ନାକୁ ଜାଣିଲେ ଆପଣ ଆଶ୍ଚର୍ଯ୍ୟ ହେବେ !\nକରୋନା ଭାଇରସ ଟିକା ଓ ତାର ପ୍ରଭାବକୁ ନେଇ ଲଗାତାର ଭିନ୍ନ ଭିନ୍ନ ଭିନ୍ନ ରିପୋର୍ଟ ଆସୁଛି । ଭିନ୍ନ ଭିନ୍ନ ଦେଶର ବୈଜ୍ଞାନିକ କରୋନା ଟିକା ଉପରେ ଅଧ୍ୟୟନ କରି ଭିନ୍ନ ମତ ସବୁ ଦେଉଛନ୍ତି ।\nସେହିପରି ଆଉ ଏକ ରିପୋର୍ଟ ଅନୁସାରେ, ସ୍ପେନ୍ ରେ କରୋନା ଟିକା କୁ ନେଇ ୬୦୦ ଲୋକଙ୍କ ଉପରେ କରାଯାଇଥିବା ପରୀକ୍ଷଣରୁ ଜଣା ପଡ଼ିଛି ଯେ ଦୁଇଟି ଅଲଗା ଅଲଗା ଟୀକା ଅତ୍ୟଧିକ କାର୍ଯ୍ୟକ୍ଷମ ଅଟେ । ଆସନ୍ତୁ ଏହି ରିପୋର୍ଟ ବିଷୟରେ ବିସ୍ତାରରେ ଜାଣିବା ।\nଏକ ବୈଜ୍ଞାନିକ ଜର୍ନାଲ 'ନେଚର' ଟ୍ବିଟ୍ ଜରିଆରେ ପ୍ରକାଶ କରିଥିଲେ ଯେ, ୬୦୦ରୁ ଅଧିକ ଲୋକଙ୍କ ଉପରେ ଦୁଇଟି ଅଲଗା ଅଲଗା ଟୀକା ଟ୍ରାଏଲର ପ୍ରାରମ୍ଭିକ ପରିଣାମ ଏପରି ପ୍ରଥମ ପରିଣାମ ଅଟେ ଯାହା ଦୁଇଟି ଅଲଗା ଟିକାର ସଂଯୋଗର ଲାଭକୁ ପ୍ରଦର୍ଶିତ କରୁଛି । ଦି କାର୍ଲୋସ ହେଲଥ୍ ଇନଷ୍ଟିଚ୍ୟୁଟ ଦାବି କରିଛି ଯେ ଦୁଇଟି ଅଲଗା ଅଲଗା ଟିକା ଅଧିକ ପ୍ରଭାବଶାଳୀ ଅଟେ । ଏହି ଇନଷ୍ଟିଚ୍ୟୁଟ ନିଜର ଏହି ଅଧ୍ୟୟନକୁ 'କୋମ୍ବି ଭାକ୍ସ' ନାମକରଣ କରିଛି ।\nଏମାନେ ନିଜ ଅଧ୍ୟୟନରେ ୬୦ ବର୍ଷରୁ କମ୍ ୬୭୩ ଲୋକଙ୍କ ପରୀକ୍ଷଣ କରିଥିଲେ ଓ ଏପରି ଲୋକଙ୍କୁ ଚୟନ କରିଥିଲେ ଯେଉଁମାନେ ଆଷ୍ଟ୍ରାଜେନେକା ଟିକାର ପ୍ରଥମ ଡୋସ୍ ନେଇ ୮ ସପ୍ତାହ ଅତିକ୍ରମ କରି ସାରିଥିଲେ । ସେଥି ମଧ୍ୟରୁ ୪୪୧ ଲୋକଙ୍କୁ ଫାଇଜର ଟିକାର ଦ୍ବିତୀୟ ଡୋସ୍ ଦେଇଥିଲେ ଓ ୨୩୨ ଲୋକଙ୍କୁ କୌଣସି ଡୋସ୍ ଦେଇ ନ ଥିଲେ ।\nଏହାର ପରିଣାମରେ, ଯେଉଁ ଲୋକମାନେ ଫାଇଜର ଟିକାର ଦ୍ବିତୀୟ ଡୋସ୍ ଦିଆ ଯାଇଥିଲା ସେମାନଙ୍କ ରକ୍ତ ପ୍ରଭାବରେ ଆଇଜିଜି ଆଣ୍ଟିବଡ଼ିର ପରିମାଣ ଦ୍ବିତୀୟ ଡୋସ୍ ନେଇ ନ ଥିବା ଲୋକଙ୍କ ତୁଳନାରେ ୩୦ ରୁ ୪୦ ପ୍ରତିଶତ ଅଧିକ ଥିଲା । ଏକ ନ୍ୟୁଜ୍ ଏଜେନ୍ସି ମୁତାବକ ଫାଇଜର ଟିକାର ଦ୍ବିତୀୟ ଡୋସ୍ ନେବା ଦ୍ବାରା ରକ୍ତରେ ପୁଷ୍ଟିକର ଆଣ୍ଟିବଡ଼ିର ପରିମାଣ ୭ ଗୁଣ ବଢ଼ି ଯାଇଥିଲା ।\nଯେଉଁମାନେ ଆଷ୍ଟ୍ରାଜେନେକା ଟିକାର ଦୁଇଟି ଯାକ ଡୋସ୍ ନେଇଥିଲେ ସେମାନଙ୍କ ରକ୍ତରେ ପୁଷ୍ଟିକର ଆଣ୍ଟିବଡ଼ିର ପରିମାଣ ଦୁଇ ଗୁଣ ବଢ଼ି ଥିବାର ଦେଖା ଯାଇଥିଲା । ମାତ୍ର ଫାଇଜର ଟିକାର ଦ୍ବିତୀୟ ଡୋସ୍ ନେବା ପରେ ଏହା ୭ ଗୁଣ ପର୍ଯ୍ୟନ୍ତ ବଢ଼ି ଥିବାର ଦେଖା ଯାଇଥିଲା । ତେବେ ଯେଉଁ ଲୋକମାନେ ଦୁଇଟି ଡୋସ୍ ନେଇଥିଲେ ସେମାନଙ୍କ ମଧ୍ୟରେ ମୁଣ୍ଡବିନ୍ଧା, ଅସ୍ତବ୍ୟସ୍ତତା, ଥଣ୍ଡା ଲାଗିବା, ହାଲୁକା ଗରମ ଓ ହାଲୁକା କାଶ ଆଦି ସାମାନ୍ୟ ପାର୍ଶ୍ବ ପ୍ରତିକ୍ରିୟା ଦେଖିବାକୁ ମିଳିଥିଲା ।\nବର୍ତ୍ତମାନ କରୋନା ଟିକାକୁ ନେଇ ବିଭିନ୍ନ ଦେଶରେ ଅନେକ ସମସ୍ୟା ଦେଖିବାକୁ ମିଳୁଥିବା ବେଳେ ଏହି ଅଧ୍ୟୟନ ସାମନାକୁ ଆସୁଛି । ଏପରି ସ୍ଥିତିରେ ଅନେକ ଦେଶ ଏହିପରି ପ୍ରଥମ ଓ ଦ୍ବିତୀୟ ଟିକାର ସଂଯୋଗ କରିବା ରାସ୍ତାରେ ଚାଲି ପାରନ୍ତି । ବିଶେଷଜ୍ଞ ମାନେ ମଧ୍ୟ ଏହାକୁ ଏକ ଉତ୍ତମ ଖବର ବୋଲି କହୁଛନ୍ତି । ତେବେ ଭାରତର କେନ୍ଦ୍ରୀୟ ସ୍ବାସ୍ଥ୍ୟ ମନ୍ତ୍ରଣାଳୟ ଏହି ନୂତନ ଅଧ୍ୟୟନକୁ ନେଇ ଏବେ ଯାଏ କୌଣସି ରାୟ ଦେଇ ନାହାଁନ୍ତି ।\nବାତ୍ୟା ୟଶଃ ଆଜିଠୁ ଏହି ଜିଲ୍ଲା ଗୁଡ଼ିକରେ ପ୍ରବଳ ବର୍ଷା ଆରମ୍ଭ, ପାଣିପାଗ ବିଭାଗରୁ ସତର୍କତା ଜାରି\nସୋନୁ ସୂଦ ଙ୍କ ଫଟୋରେ ଯେତେବେଳେ ଲୋକ ଚଢେଇଲେ କ୍ଷୀର, ତ ରାଗିଗଲେ ଏହି ହିରୋଇନ ଓ କହିଲେ ଏମିତି...!\nସର୍ତ୍ତ ଲଗାଉଛୁ... ଆପଣ କହି ପାରିବେ ନାହିଁ ଏହି ଦୁଇ ଫଟୋରେ କଣ ଅନ୍ତର ଅଛି..!
